Aalborg Stiftstidende, 1846-10-20
Falsters Landboforening afholdt den 13de ds. det ved forrige Generalforsamling berammede Slutningsmøde, hvorved Foreningen høitidelig erklæredes opløst. - Samme Dags Eftermiddag afholdtes et Møde paa Raadstuen ifølge Jndbydelse af d'Hrr. Pastor Mørch Hansen, Stænderdep. Sidenius, Borgerrepr. Kryger og Nobel, Redact. Jørgensen, Amtsraadsmedlem B. Skytte og Skolel. Sidenius. Uagtet det næsten vedholdende Regnveir var Forsamlingen talrigt besøgt især af Bønder, hvorimod Deeltagelsen hos Embedsmænd og Byens Borgere ikke viste sig saa stor, som man havde haabet. Mørch Hansen aabnede Forhandlingerne med et Foredrag, hvori han gjorde Forsamlingen bekjendt med, i hvilken Hensigt den var sammenkaldt, og at Jmpulsen dertil var udgaaet fra Folkefesten paa Ravnsby Slots bakke. Efter en kort Discussion besluttede man eenstemmig at udvælge en Committee til at forberede og foranstalte en Folkefest paa Falster næste Sommer. Ved Acclamation valgtes hertil samtlige Jndbydere, som erklærede sig villige til at paatage sig dette Hverv, og erholdt bemyndigelse til om muligt at forstærke sig, helst med et Par Beboere af Stubbekjøbing og den Egn, hvor Festen skal afholdes. Hertil bleve flere Pletter bragte i Forslag, og det blev overladt til Committeen i saa Henseende at træffe Valg og fornøden Aftale med vedkommende Grundbesidder. Foreløbig blev den 20de Juni (eller, da denne til næste Aar falder paa en Søndag, den 21de) som den Dag, da Stavnsbaandet løstes, vedtaget til Festens Afholdelse. Derefter blev det foreslaaet, at stifte et Dansk Samfund for Falster, ligesom der allerede er dannet eet for det vestlige og eet for det østlige Lolland. Alle vare enige i, at det var ønskeligt at see et saadant fast Selskab oprettet, hvorimod forskjellige Meninger bleve fremsatte om, hvorvidt Adgangen skulde staae aaben for Alle, hvor stort Contingentet skulde være, hvor ofte der skulde holdes Møder og desl. Man enedes dog let om, at overdrage Bestyrelsen og det fornødne Arrangement til den allerede valgte Committee, og at Enhver, som ønsker at blive Medlem, skal indmelde sig hos en af dennes Medlemmer og erlægge et aarligt Contingent at 1 Rigsbanmark, at tvende Møder i Regelen skulle holdes i Nykjøbing hver Vinter, hvorved fædrelandske Sange skulle afsynges og Foredrag holdes over folkelige og fædrelandske Æmner, samt at der efter ethvert Møde foranstaltes et tarveligt og billigt Aftensmaaltid for dem, som ønske at deeltage deri. Efter Forslag af Cand. Barfod bestemtes, at ogsaa Damer kunne have Adgang til Møderne og Aftensmaaltiderne, men dog ikke betale Contingent som Medlemmer af Selskabet. Ved et om Aftenen arrangeret Festmaaltid udbragtes med passende Jndledningsord følgende Skaaler: For Kongen, Kronprindsen, det danske Samfund, Bondevennerne, Danmark, det danske Folkeraad, Bondestanden, Scandinavien, Falsters Bondestand, som med største Jver havde arbeidet paa at gjøre sig frie for Hoveriet og som først havde fattet Planen til den høiere Agerdyrknings- og Bondeskole, for Kammerr. Drewsen og Balthazar Christensen, for Falsters Jordegodseiere, blandt hvilke Flere havde givet deres Standsfæller i det øvrige Land det priselige Exempel aldeles at afskaffe Huusmandshoveriet", for Grundtvig, Lehmann, Claussen og Damerne. (L. F. Av.)